《送布政司周照磨赴京听除》
元代·张昱

沿檄回京喜可知，青云毋谓著鞭迟。供为臣职乃常事，简在帝鞭惟所司。

宗庙岂遗瑚琏器，羽仪当会凤凰池。仙郎恋阙情应切，不为河梁住少时。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。